
wee DP pe Sal eng 
hula SUAS paw y he lies stores 


ZALIM KA KOI SIFARISH NAHI HOGA 
imam navaviz: ne ek naya baab qaaim 
kiya hai, zulm ke haram hone ke bayan 
me, or 2 aayate pesh ki hai, 

(sure gafir /18) qayamat ke din zalimo 
ke liye koi dost nahi hoga, or na koi 
aisa sifarish karne wala, jiski sifarish 
maani jae, yani inko jahannam ke azab 
se bachane ke liye sifarish karne wala 
nahi hoga, 

(sure hajj /71) yani zalimo ke liye 
qayamat ke din koi madad-gar nahi 
hoga. 

ZULM QAYAMAT KE DIN ANDHERIYA 

HONGI 
hazrat jabir2 farmate hai: 
aap#“z ne irshad farmaya: 
zulm se bacho, 1s liye ke zulm qayamat 
ke din zulmato ka zaria hoga, zulmate 
or andheriya le kar aaega, balke zulm 
qayamat ke din andhriya hong. 


BUKHL (KANJOOSI) NE UMMATO KO 
TABAH KAR DIYA 


doosra jumla irshad farmaya: 
bukhl se bacho, maal ki muhabbat, 

kanjoosi, or bukhl se bacho, is liye ke 
bukhl ne tum se pehli ummato ko 
tabah va barbad kar diya hai, kis tarah 
tabah kiya? 
aage farmaya; 
is bukhl ne is baat par ubhara, ke wo 
apas me ek doosre ka khoon bahaen, 
or uske natije me unhone haram chizo 
ko halal kiya, or haram kaamo ka 
irtikab shuru kar diya, uske natije me 
wo Sab tabah va halak ho gaye. 

ZULM KE LUGHVI MAANA 
zulm kise kehte hai? aam tor par 
hamare zehno me ye aata hai ke koi 
shakhs kisi doosre ko na-haq marna 
shuru kar de, ye zulm hai, khub samaj 
liye! shariat ki istilah me zulm sirf 
maar peet ke saath khas nahi hai, 
balke arabi lughat me “zulm” ke ye 
maana likhe huve hal, 
kisi bhi chiz ko bejagah istemal karna 
jis jagah or kaam ke liye kisi chiz ko 
nahi banaya gaya, us kaam me us chiz 
ko istemal karna, “zulm” hai. 

GAAY BOLI 
bukhari ki ek hadees me hai, sahaba#z 
ki ek mehfil me 

aap#“z ne irshad farmaya: 

pichhli ummato me ek aadmi tha, uske 
paas ek gaay thi, wo gaay to is maqsad 
ke liye thi, ke us se “hal” chalata, ya us 
se doodh nikalta, ek din usne ye kiya, 
ke us gaay ko sawari bana kar us par 
beth gaya, jis tarah ghode par bethte 
hai, is tarah us par sawari shuru kar d1, 
to jab wo shakhs gaay par betha, to 
gaay ne us Se kaha, me to is kaam ke 
liye nahi peda ki gayi, 

aap“ ki baat sun kar sahabahz ke 
chehro par tajjub ke aasar zahir huve, 
ke gaay kaise boli? gaay ke to zaban 
nahi hoti, wo bol nahi sakti, usne ye 
kaise keh diya, ke muje is kaam ke liye 
peda nahi kiya gaya, 

aap#<s ne farmaya: 

tumhe is baat par herat ho rahi hai, ke 
gaay ne kaise baat ki, lekin me is ki 
tasdiq karta hu, or hazrat abu bakr£ 
or umar®2 iski tasdiq karte hai, us 
majlis me hazrat abu bakr“ or hazrat 
umar£2 maujood nahi the, 

iske bawajood aap“ ne farmaya: 
iman lata hu, uski tasdiq karta hu, or 
abu bakr#z or umar#z iski tasdiq karte 

hal. 


ZULM KA MAFHOOM HAMARE ZEHNO 
ME 
“zulm” ka mana ye hai ke kisi haq 


dabana, or hag talfi karna, ye zulm hai, 
lihaza aam tor par zehno me “zulm” ka 
ye tasawwur jo betha huva hai, ke koi 
shakhs kisi ko maare, ye saza de, ye 
isko baandh kar rakhe, to ye zulm hai; 
sirf itni si baat zulm nahi hai; 

balke doosre ka hag jo tum par wayjib 
hai isko ada na karna, ye bhi zulm hai, 
or bhi zulm ki mukhtalif surte hai. 


MUFT CALL KARNA “ZULM?” HAT: 
ek sahab jo deendar hai or namaz roze 


ke ke paband hai telephone exchange 
me unke dost hai, unke dost ne unko 
ye sahoolat di hai, jab aap ko kisi 
doosre sahar me telephone karna ho to 
mujse keh dena me aap ko phone mila 
diya karunga. 

YE BHI DOOSRE KE MAAL KI CHORI 


HAI 
ye bimari hamar poore muashare me 


pheli huvi hai, log samjte hai is kaam 

me kya kharabi hai? 

muft me baat karne ka moka mil raha 

hai, ye to bahut achhi baat huvi, is 

shakhs ko ye nahi pata ke tumne bager 
paiso ke baat to kar li, lekin is amal me 
tumne kitne insano ke haq dabaliye, or 
tumne is amal me kitne bade zulm ka 
irtikab kiya, or tumhara ye amal do do 
haal se khali nahi, 

jo log ye kaam karte hai, wo is call ka 
bill kisi doosre shakhs ke bill me 
dakhil kar dete hai, agar aisa hai to 
tumne apni maali zimmedari ka bojh 
kisi doosre par dal diya, goya kisi 
doosre ka maal tumne chori kar liya. 

HUKUMAT KA PAISA' NAJAYAZ 


ISTEMAL KARNA KHATARNAK HAITI 
or baaz martaba aisa hota hai ke is 


lambi call ka bill doosre shakhs ke bill 
me to nahi dalte, balke “hukumat” ke 
khate me dal dete hai. 

lekin hukumat ka jo paisa hai wo poorl 
qaum ke ek ek aadmi ka paisa hai, agar 
hukumat ke paiso ka najayaz istemal 
kar liya, 

to phir uski talafi kaise karoge? kis kis 
se maafi maangte phiroge? 

is liye ke hukumat ka khazana kisi 
shakhs ki zati milkiyat to hoti nahi, wo 
Sarl qaum ki amanat hoti hai, usme 
khayanat karne se uski talafi tagriban 

na mumkin hai. 


BAAZ WO KAAM JINKO AADMI 
GUNAH HI NAHI SAMAJTA 
baaz wo kaam hote hai, jisko aadmi 


gunah samajta hai, uske baad dil me 
sharmindagi or nadamat hoti hai, or 
us se taubah ki taufigq ho jati hai, 
masalan kisi shakhs ne sharab pili, 
agar wo musalman hai to wo is sharab 
pine ko bura samjhega, or is kaam ko 
galat samajne ke natije me isko kabhi 
na kabhi taubah ki taufiq nasib ho 
jaeg), 

lekin baaz wo kaam hai jinke gunah 
hone ka ehsaas dil me baqi nahi raha, 
ke ye gunah ke kaam hai, balke ye 
kaam gqabile tareef ho gaye hai, 
masalan train me bager ticket safar 
karna, ya vimaan me zyada wazan ke 
saath safar karna, or zyada wazan ka 
kiraya na dena, ye ek hunar ki baat 
samjhi jane lagi hai, ye sara bigad or 
fasad zulm hai, or ek doosre ka huqooq 
dabane ka wabal hai, 

or huqoog ke bare me allah farma 
rahe hal, 

me ye huqoogq dilwa kar rahunga, ye 

nahi ho sakta ke tum doosro par zulm 
karte raho, or doosro ke haq dabate 
raho, or phir bhi tum bach jao, ye nahi 
ho sakta, ab ya to dunya me hi in 
huqoog ki talafi karlo, varna aakhirat 
me mujhe hi karni padegi, 

is liye is hadees me ye irshad farmaya; 
ke qayamat ke din har qimat tumhe 
huqoog ada karne padenge, or hum wo 
huqooq dilwaenge or jab hum ye 
huqooq janwaro se dilwaenge, to 
insano se kyu nahi dilwaenge? 

lihaza aaj jo kuch tum dunya me kar 
rahe ho isko dekh lo, or ab tak jin 
hugoog ko dabaya hai, unki talafi 
karlo. 


allah taala apni rahmat se hamare 
dilo me ye fikar peda farmade, or iski 
talafi ki taufig ataa farmaye, aameen. 

